Държавен вестник, бр. 68, 2018 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  68
(2) Задържаното лице се освобождава 
незабавно след отпадане на основанието за 
задържане, но не по-късно от изтичането на 
24-часовия срок. 
(3) Отговорност по своевременното ос­
вобождаване на задържаните и настанени 
лица в структурите на МВР носят органите 
на ДАНС, извършили задържането.
Чл. 12. За осъществяване на правомощията 
по задържане от органите на ДАНС органите 
на МВР оказват съдействие за:
1. установяване самоличността на лица;
2. идентификация на лица;
3. създаване на условия за провеждане на 
последващи действия със задържаното лице 
за периода на задържане след предварител­
но уведомяване от страна на ДАНС и при 
спазване на нормативно установения ред за 
осъществяване на задържане и настаняване 
на задържани лица в МВР, както и на про­
пускателния режим и вътрешния ред за това 
в структурата на МВР, в която е настанено 
лицето.
Чл. 13. (1) Направените от МВР разходи 
при конвоиране на задържаните от органите 
на агенцията лица до помещения за наста­
няване, както и разходите за настаняване на 
задържани от агенцията лица в структурите 
на МВР са за сметка на ДАНС.
(2) За извършените разходи по ал. 1 се 
подписва споразумителен протокол между 
МВР и ДАНС на основание чл. 110, ал. 4 от 
Закона за публичните финанси.
Раздел V
Взаимодействие при международно опера-
тивно сътрудничество 
Чл. 14. (1) При прилагането на инструмен­
тите на международно оперативно сътрудни­
чество дирекция „Международно оперативно 
сътрудничество“ (ДМОС) – МВР, осъществява 
обмен на информация с основни структурни 
звена на ДАНС чрез специализирана админи­
стративна дирекция „Международно сътруд­
ничество“ – ДАНС, съгласно установените 
международни правила и сроковете за обмен 
на информация по линия на Международната 
организация на криминалната полиция „Ин­
терпол“, Агенцията на Европейския съюз за 
сътрудничество в областта на правоприлага­
нето (Европол), на Шенгенската информаци­
онна система (ШИС), както и в изпълнение 
на сключените международни споразумения, 
по които ДМОС – МВР, координира обмена 
на информация.
(2) Обменът на информация, касаеща сиг­
нали в ШИС, се осъществява между ДМОС – 
МВР, и специализирана дирекция „Сигурност 
на ДАНС“. 
(3) При спешни случаи Единният опера­
тивен център към ДМОС – МВР, и ОДЦ на 
ДАНС обменят незабавно информация. В 
случаите, когато информацията касае запла­
ха от тероризъм, същата се предоставя и на 
Националния контратерористичен център, 
разположен в ДАНС.
(4) Взаимодействието при международното 
оперативно сътрудничество с използване на 
автоматизирани информационни системи/
фондове на други държави или международни 
организации при необходимост може да се 
регламентира и чрез съвместен акт на ръко­
водителите на двете ведомства.
Раздел VІ
Взаимодействие при управлението на човеш­
ките ресурси
Чл. 15. (1) Министерството на вътрешни­
те работи и ДАНС обменят информация за 
кандидати за постъпване на държавна служба 
и за бивши и действащи служители на двете 
ведомства.
(2) Обменът на информация по ал. 1 се 
осъществява по писмено искане на директора 
на съответната дирекция „Човешки ресурси“.
Чл. 16. (1) Министерството на вътреш­
ните работи и ДАНС осъществяват и обмен 
на информация относно проучванията за 
надеждност по Закона за защита на класифи­
цираната информация (ЗЗКИ) на кандидати 
за постъпване на служба и служители в двете 
ведомства, както и относно обвързаност на 
техни служители с организираната престъп­
ност, корупционни практики и други извър­
шени от тях правонарушения.
(2) Обменът на информация по ал. 1 се 
осъществява по писмено искане на дирек­
торите на компетентните дирекции в двете 
ведомства или на служителите по сигурността 
на информацията.
Чл. 17. (1) Министерството на вътрешните 
работи и ДАНС си взаимодействат по линия на 
психологическото осигуряване на дейността в 
двете ведомства чрез създаване на съвместни 
екипи за работа по конкретни случаи.
(2) Искането за съдействие се отправя от 
директора на специализирана административ­
на дирекция „Човешки ресурси“ – ДАНС, до 
директора на Института по психология – МВР, 
съответно от директора на Института по 
психология – МВР, до директора на специали­
зирана административна дирекция „Човешки 
ресурси“ – ДАНС.
(3) Разходите във връзка със създаването 
на съвместни екипи по ал. 1 са за сметка на 
всяко ведомство.